Intervju sa Oliverom Vujnović, NIS | Coming Computer Engineering\nPut ka agilnosti vodi kroz „oblak“\nIzgradnja i održavanje informacionih sistema u velikim kompanijama zadatak je koji zahteva strateški pristup i dalekosežno planiranje. Unapređujući postojeće sisteme, u NIS‑u su zaključili da moraju da potraže rešenja van do sada korišćenih okvira. Odgovor su našli u primeni privatnog cloud‑a, a o detaljima tog projekta razgovarali smo sa Oliverom Vujnović, direktorkom ICT sektora u NIS‑u.\nKoji su izazovi sa kojima ste se susreli kada ste došli na mesto direktorke IT sektora u NIS‑u, pre oko četiri godine?\nNIS je nastao spajanjem više kompanija, te je bilo očekivano da su kompletna IT infrastruktura i IT organizacija ostale izolovane u pojedinim organizacionim segmentima. Trebalo je krenuti od samog početka, sa kreiranjem jedinstvene IT platforme za objedinjeni NIS, od infrastrukture, preko arhitekture podataka, pa do aplikativne podrške, a sve to moralo je da bude propraćeno kreiranjem jedinstvene IT organizacije.\nKako je takva situacija uticala na svakodnevne operacije kompanije, a kako na funkcionisanje IT odeljenja? Šta je identifikovano kao glavni problem?\nUopšteno, glavni problem bio je nepostojanje jedinstvenog seta informacija kojim bi se menadžment vodio prilikom donošenja odluka, kako strateških tako i operativnih. Podaci su kreirani u različitim organizacionim delovima i nezavisno čuvani i korišćeni, pa je integracija procesa kroz različite poslovne blokove stoga bila otežana. Bilo je veoma komplikovano prikazati celokupnu sliku poslovanja, a često smo se susretali i sa neusklađenim podacima iz različitih sistema.\nIT odeljenje je tada bilo struktuirano prema korišćenim tehnologijama. S obzirom na kompleksnost harmonizacije podataka iz različitih sistema, veliki napori ulagani su u prilagođavanje različitih rešenja, kako bi se dobile potrebne informacije. Stoga je fokus IT stručnjaka bio pre svega na tehnologiji, a znatno manje na njenoj vezi sa poslovnim procesima. Timovi u okviru IT odeljenja radili su izolovano, uz minimalnu međusobnu razmenu informacija, što je čak dovodilo i do paralelnog investiranja u različite tehnologije, koje bi bile redundantne.\nU kojim smerovima se kretala potraga za strategijom koja će rešiti navedene probleme? Šta je bilo presudno da se odlučite upravo za strategiju koju ste usvojili?\nOsnovne ulazne komponente za razvoj IT strategije NIS‑a bile su strategija poslovanja kompanije, trendovi razvoja informacionih tehnologija u svetu, kao i mogućnost podrške proverenim IT tehnologijama u regionu. Karakteristično je bilo da smo počeli sa veoma niskog nivoa stepena automatizacije poslovnih procesa, ali sa izuzetno velikim brojem zahteva koji su morali da budu implementirani u kratkom vremenskom intervalu. Kako bismo odgovorili na takve zahteve, pošli smo putem konsolidacije IT okruženja, simultano na svim nivoima IT arhitekture.\nŠta obuhvata proces konsolidacije i unapređenja IT infrastrukture koji ste pokrenuli? Koja moderna rešenja ste primenili?\nMorali smo da počnemo od osnovnih stvari, kao što je računarska mreža. Iz današnje perspektive možda zvuči neverovatno, ali prvi jedinstveni domen u NIS‑u implementiran je tek 2010. godine, kada smo započeli IT transformaciju. Tako smo obezbedili osnovni preduslov koji nam je omogućio da ispitujemo dalje mogućnosti za konsolidaciju i optimizaciju rada. Samo tokom te prve godine ugasili smo i arhivirali podatke iz preko 4.000 IT aplikacija, a zatim smo konsolidovali data‑centre i obezbedili visok nivo redundantnosti i dostupnosti IT infrastrukture.\nIako smo tada prešli na veoma moderno IT infrastrukturno rešenje, njegova ograničenja počeli smo da osećamo vrlo brzo. Uzrok tome bio je veliki broj novih projekata koje smo pokrenuli, pa smo ubrzo shvatili da investicija u tradicionalnu infrastrukturu nadmašuje procenjene iznose, a vreme njene implementacije počelo je da koči razvoj biznisa. Tako smo 2012. godine doneli odluku da implementiramo private cloud rešenje, koje je zaživelo iste godine. Prva prava virtuelizacija radnih stanica je trenutno u pilot‑implementaciji, a uskoro ćemo znati da li ćemo usvojiti takvo tehničko rešenje kao standardno.\nKoji su planirani efekti tog procesa i u kojem vremenskom okviru ih očekujete? Za koji od efekata se očekuje najveći pozitivan uticaj na poslovne procese?\nMi smo do ovog trenutka uveliko realizovali projektovane dobiti od procesa transformacije i konsolidacije IT okruženja, dok je uvođenje samog private cloud rešenja donelo pozitivan efekat već u prvih 12 meseci. To je neuobičajeno brz period, ali tome je doprinela činjenica da smo u ovom periodu implementirali veliki broj novih projekata koji su zahtevali dodatne hardverske resurse. Da budem sasvim iskrena, da nismo virtuelizovali infrastrukturu, ne bismo ni mogli da isporučimo traženu količinu novih rešenja. Zahtevi za infrastrukturom su toliko narasli da bi proširivanjem hardverske platforme na tradicionalan način brzo dostigli ograničenja samih data‑centara.\nVažno je naglasiti i realizovane koristi po pitanju brzine isporuke novih rešenja, što je ključno za podršku razvoju biznisa. IT u NIS‑u na godišnjem nivou isporuči blizu sto projekata srednjeg i višeg nivoa kompleksnosti, pa je pritisak u smislu brze raspoloživost novih hardverskih resursa veliki. Visok stepen standardizacije na aplikativnom i upotreba virtuelizacije na infrastrukturnom nivou omogućili su nam brzo kreiranje adekvatnog IT okruženja u novootvorenim kompanijama NIS‑a u zemlji i inostranstvu.\nPostigli smo i zavidan nivo dostupnosti kritičnih aplikacija, a pošto interno radimo raspoređivanje infrastrukturnih resursa, u mogućnosti smo da ubrzamo poslovne procese preraspodelom hardverskih resursa u određenim vremenskim intervalima.\nKako je upotreba virtuelizacije resursa doprinela kvalitetu isporučenih projekata?\nLako je uočiti da je virtuelizacija ubrzala vreme isporuke novih projekta. Takođe, smanjila je ukupne investicije u hardver na nivou celokupnog projektnog portfolija. Meni lično je posebno drago što smo koristeći prednosti virtuelizacije kreirali okruženje koje nam drastično povećava fleksibilnost po pitanju ispitivanja inovativnih IT rešenja. Ranije je bilo neophodno uložiti novac u dodatni hardver, a delimično i u licence, kako bismo uopšte mogli da ispitujemo nova rešenja. Sada to nije slučaj, pošto uvek možemo da odvojimo resurse na određeno vreme dok ispitujemo neku inovaciju, a investicije nastaju tek kada se uverimo da je to rešenje dobro za nas. To nam pomaže da budemo izuzetno inovativni i pored toga što radimo u tradicionalnoj industriji, pa nije slučajnost to što NIS ima lidersku ulogu u regionu po pitanju uvođenja inovativnih IT rešenja.\nKoja je pozicija private cloud i public cloud platformi u novom okruženju? Da li sada, sa određene distance, smatrate da je njihova upotreba pravo rešenje?\nVećina kritičnih IT servisa koje pružamo svim kompanijama u vlasništvu NIS‑a implementirana je u private cloud okruženju. Uvođenje private cloud‑a omogućilo nam je rapidno povećanje nivoa automatizacije procesa, kao i brzu isporuku rešenja prilikom ekspanzije NIS‑a u regionu. Sa ove distance, ne samo da verujemo da su ta rešenja bila prava već zapravo i nužna.\nU ovom trenutku NIS aktivno ispituje mogućnosti daljeg uvođenja public cloud rešenja, s posebnim akcentom na bezbednosti podataka. NIS je odgovorna kompanija i naš imperativ je da obezbedimo adekvatan nivo bezbednosti, bilo da su u pitanju informacije o našem poslovanju, našim partnerima, našim zaposlenima ili energetskim bogatstvima naše zemlje. Do sada smo stekli izvesna iskustva na projektima manjeg obima, ali je činjenica da još nismo krupnim koracima zakoračili putem public cloud rešenja.\nJedan od razloga verovatno je i nedovoljna ponuda konkretnih rešenja na tržištu, usklađena sa lokalnom zakonskom regulativom i prilagođena poslovnom okruženju Srbije. Pomno pratimo razvoj takve ponude na tržištu i spremni smo da, kao i više puta do sada, budemo lider u prihvatanju takvih rešenja. Public cloud ostaje u fokusu naših strateških razmišljanja o daljim koracima, a ja volim da se našalim i kažem da za nas nije pitanje da li ćemo krenuti tim putem, već je samo pitanje kada.\nNIS je odgovorna kompanija i naš imperativ je da obezbedimo adekvatni nivo bezbednosti bilo da su u pitanju informacije o našem poslovanju, našim partnerima, našim zaposlenima ili energetskim bogastvima naše zemlje\nPublic Cloud ostaje u fokusu naših strateških razmišljanja o daljim koracima, a ja volim da se našalim i kažem da za nas nije pitanje da li ćemo krenuti tim putem, već je pitanja kada.\nOlivera Vujnović, direktorka ICT sektora u NIS-u


S porukom da se sloboda ne dobija, već osvaja i da je niko neće izboriti za nas\nInicijativa Ne da(vi)mo Beograd već je organizovala šest protesta povodom rušenja objekata u Savamali, a ovoga puta planiran je koncert na kojem će nastupiti Jarboli, Prti Bee Gee, Lira Vega, Smoke Mardeljano, Kazna za uši, Fish in Oil i Dj Flip.\nKako je najavljeno, program će voditi pisac Marko Vidojković.\n“Dan oslobođenja Beograda, 20. oktobar, slavimo protestnim koncertom s porukom da se sloboda ne dobija, već osvaja i da je niko neće izboriti za nas. Ponosni na slobodarski duh grada i poštujući antifašističke tekovine po kojima praznik Beograda nosi ime”, navedeno je u saopštenju i pozivu koji je inicijativa uputila preko društvenih mreža.\nKako je istaknuto, ovim koncertom slavi se ideja grada koji pripada svim njegovim građanima, u kome se ne manipuliše ni istorijom ni sadašnjošću, ni vrednostima antifašizma, kao ni javnim interesom i vladavinom prava.\n“Proslavljamo ideju grada u kome će zajednički resursi, obrazovanje, zdravstvo, prevoz i socijalna zaštita biti javni i dostupni svim građanima. Proslavljamo svesni da će borba biti teška i duga, ali još odlučniji da odbijemo strah i ne odustanemo”, ukazala je inicijativa Ne da(vi)mo Beograd.


Spor oko istraživanja nafte i gasa\nNaftna bušotina u SAD\nAmerički institut za naftu traži od američkih zakonodavaca da promene – kako tvrdi - restriktivne propise koji će povećati energetsku zavisnost i smanjiti broj radnih mesta za američke radnike. Takođe traži da predsednik Barak Obama odobri izgradnju džinovskog naftovoda od Kanade.\nSjedinjene Države imaju ogromne energetske izvore, među kojima su još netaknute rezerve prirodnog gasa i uglja.\n„Više od Saudijske Arabije, više od Rusije, više od Kine, više od Irana, Iraka, Libije i Kuvajta zajedno.“\nDžek Džerard je predsednik Američkog instituta za naftu. Na sastanku direktora iz tog sektora, proteklih dana, on je rekao da na putu prema američkoj energetskoj bezbednosti i otvaranju hiljada radnih mesta, stoji jedino neodlučnost administracije predsednika Obame da otvori istraživanje nafte i gasa.\nNaftna trgovinska grupacija je pokrenula reklamnu kampanju za pretvaranje energetske proizvodnje u izbornu temu. Grupacija takođe vrši pritisak na predsednika Obamu da odobri izgradnju velikog naftovoda kojim bi do rafinerija u Teksasu prolazilo 700 hiljada barela kanadske sirove nafte dnevno.\n„Nadamo se i ohrabreni smo da će on doneti potvrdnu odluku i tako odmah stvoriti 20 hiljada novih radnih mesta za Amerikance i omogućiti otvaranje još pola miliona poslova u Sjedinjenim Državama do 2030.“\nBorci za zaštitu životne sredine odbacuju te tvrdnje. Oni kažu da bi nafotovod „Kistoun XL“ dugačak gotovo tri hiljade kilometara, izazvao nepopravivu štetu. Pat Spers je predstavnik indijanskog plemena iz Južne Dakote.\n„Protivimo se zbog zagađenja životne sredine, pre svega zbog opasnosti od izlivanja nafte duž naftovoda ‘Kistoun’.“\nInstitut za naftu tvrdi da bi projekat vredan sedam milijardi dolara bio jedan od najbezbednijih na svetu. Ali analitičar Džefri Stajls kaže da je to u svakom slučaju gubitnička situacija za predsednika koji je suočen sa dvostrukim pritiskom – sindikata i boraca protiv zagađenja.\n„Odlaganje odluke do izbora deluje kao najbolje rešenje, ali mislim da će on sada biti prisiljavan da donese odluku, a šta god da odluči, neko će biti nezadovoljan.“\nNa drugoj strani, Stajls kaže da bi jak domaći energetski program mogao da zaštiti Sjedinjene Države od uticaja geopolitičkih problema u nekim od zemalja koje proizvode najviše nafte na svetu.\n„Iran preti zatvaranjem Ormuškog moreuza zbog akcija koje se preduzimaju protiv Teherana, zbog iranskog nuklearnog programa, a tu je i niz drugih faktora. Postoje isto tako i problemi u Nigeriji, a sve to je klasična slika promenjivog naftnog tržišta.“\nCene nafte su naglo skočile posle izliva nezadovoljstva u naftom bogatoj Nigeriji zbog ukidanja subvencija na gorivo i kada su iranski vojni lideri zapretili da će uzvratiti na ekonomske sankcije zatvaranjem Ormuškog moreuza. Taj uski prolaz koriste svetski tankeri za transport gotovo 40 odsto svetske nafte.


Mnogi se slau da je izbor general pukovnika Olega Nikolajevia Ostapenka (rodjen je 1957. u Ukrajini) za novog direktora "Roskosmosa", imajui u vidu njegovu impresivnu vojno-kosmiku karijeru, logian potez. Sa druge strane, u ovoj odluci Medvedeva i Rogozina mnogi vidi tragove ruskog tradicionalizma, budui da je Ostapenko trei general zaredom koji seda u prvu fotelju "Roskosmosa" i ujedno trei zaredom komandant ruskih kosmikih snaga kome je povereno kormilo ruske kosmike agencije. Pored toga, Ostapenko je bio komandant kosmodroma Pleseck, a pre nego je imenovan za novog prvog oveka "Roskosmosa", bio je zamenik ministra odbrane.\nNovi direktor "Roskosmosa" Oleg Ostapenko prima estitke od premijera Dmitrija Medvedeva\nOstapenko je odmah po diplomiranju na prestinoj vojnoj akademiji Derinski 1979. na katedri za strateke balistike rakete, motore i opremu poeo da radi u Sovjetskim strateko-raketnim snagama. Godine 1992. prelazi u Ministarstvo kosmikih odbrambenih jedinica gde je u periodu 2002-2004. bio komandant Kosmikog kontrolnog centra koji nosi ime drugog kosmonauta Germana Titova. Tada je promovisan u prvog zamenika naelnika ruskih kosmikih snaga i posle odbrane doktorske disertacije u oblasti vojnih nauka, 2007. postaje komandant kosmodroma Pleseck. Samo godinu dana kasnije, postaje komandant ruskih kosmikih snaga, umesto Popovkina koji je sa tog mesta otiao u Ministarstvo odbrane. Od decembra 2011. Ostapenko je komandant Vazduhoplovno-kosmikih odbrambenih snaga, gde ostaje samo godinu dana posle ega, sada ve kao general-pukovnik postaje zamenik Ministra odbrane. Manje od godinu dana kasnije, u oktobru 2013. premijer Medvedev donosi ukaz o prestanku aktivnog vojnog statusa generala Ostapenka i imenuje ga za novog direktora "Rosmosmosa".\nMedjutim i pored ovakve karijere koja je od najranijih dana neraskidivo povezana sa raketnom tehnikom, pred Ostapenkom lei more problema. Kao prvo treba zaustaviti spiralu neuspeha lansiranja raketa-nosaa koja je zapoela odmah po dolasku Popovkina na elo "Rosmosmosa". Poslednjih 896 dana koliko je Popovkin vodio "Roskosmos" predstavljaju jedan od najgorih perioda u istoriji sovjetsko-ruske kosmonautike, to je indirektno i sam Popovkin priznao kada je predavao dunost Ostapenku. Poklonivi mu "Knjigu mudrosti rukovodioca", Popovkin je poeleo Ostapenku manje neuspeha nego to ih je on imao: "elim da pod vaim rukovodstvom ruska kosmika delatnost procveta. Na svojoj koi sam osetio kako neuspesi u kosmikoj sferi dotiu ceo narod". Takodje, Popovkin je osoblje "Roskosmosa" zamolio da novom direktoru prui punu podrku. Medjutim, gotovo da Ostapenko jo nije ni svojski zaseo u fotelju prvog oveka "Roskosmosa", ostavku je podneo jedan od zamenika Popovkina i mnogi se slau jedan od kljunih ljudi i strunjaka agencije Aleksandar Lopatin. Pre njega je ostavku podnela lepukasta Ana Vedieva, koja je rukovodila sektorom za informisanje "Roskosmosa", zbog koje je Popovkin dobio po glavi za vreme jedne pijanke za Dan ena u "Roskosmosu". Takodje, uveliko se govori da uskoro odlazi i Oleg Frolov, koji je praktino od prolog jula, kada je posle pada "Protona" Medvedev ukorio Popovkina, rukovodio agencijom. Na nedavnom aviokosmikom salonu MAKS2013 upravo je Frolov primao mnogobrojne delegacije ispred "Roskosmosa". Kako je pre nekoliko meseci "Roskosmos" napustio i Valerij Davidov, desna ruka Popovkina, u kosmikoj agenciji je na rukovodeoj funkciji praktino ostao samo Aleksej Krasnov, koji rukovodi departmentom za kosmike letove sa ljudskim posadom. Kako je ova sfera ruske kosmonautike najuspenija i belei velike uspehe kako u odravanju ruskog segmenta Medjunarodne kosmike stanice, tako i u sferi ispunjavanja obaveza prema ostalim partnerima ovog programa (koji, naravno to dobro plaaju "Roskosmosu") do 2020, sasvim je mogue da Krasnov ostane u timu Ostapenka kao jedini visoki menader agencije iz prethodnog rukovodstva.\nSmene u rukovodstvu "Roskosmosa", posle odlaska Popovkina, su oekivane i nema sumnje da e Ostapenko dovesti na mesta svojih najbliih saradnike ljude u koje ima poverenje i sa kojima je radio tokom svoje bogate vojne karijere. Ostapenko je na primer najavio da e Aleksej Ivanov, njegov bliski saradnik iz vremena komandovanja Pleseckom, najverovatnije sesti u fotelju Lopatina. Medjutim, nije "Roskosmos" jedino "usko grlo" ruske kosmonautike. Daleko vei problem je u proizvodnji i kontroli kompletnog tehnolokog procesa raketno-kosmike tehnike, znai u kosmikoj industriji, u pogonima, fabrikama, laboratorijama, na radnim mestima, jednom rei tamo gde se stvara i ispituje kosmika tehnika i tamo gde se ona pretae u opremu i sisteme raketa-nosaa. A tamo je uticaj "Roskosmosa" daleko manji, jer je agencija naredbodavac i naruioc poslova, dok je proizvodnja pod kontrolom kompanija i korporacija u kojima je uticaj drave (tj. "Roskosmosa") limitiran. Naravno, ukoliko se stvari izmaknu kontroli i neka od kompanija ne obavlja svoje dunosti u okvirima standarda "Roskosmosa" onda e Ostapenko sigurno imati odreenije ruke u odnosu na svog prethodnika i moie da utie ak i na direktnu smenu rukovodioca dotine firme.\nKonano, Ostapenko dolazi u zamahu opsenih reformi kompletne ruske kosmike sfere. Naime, na inicijativu Rogozina sve firme koje se bave proizvodnjom raketno-kosmike tehnike prelaze u takozvanu Objedinjenu raketno-kosmiku korporaciju (ORKK). Jo uvek nije jasno hoe li u ORKK ui i kompanije koje rade za potrebe Ministarstva odbrane. Sve u svemu, upravo ORKK preuzima kontrolu individualnih kompanija i uskoro se oekuje da krene njihova opsena kadrovsko-tehnoloka analiza koja moe da potraje nekoliko meseci. Mnogi kau da je za takvu detaljnu analizu potrebno nekoliko godina, ali kako Rusija nema vremena ORKK e koristiti najsavremenije modele analitike da proveri gde su potrebne akcije za brzi oporavak. Zanimljivo je da Vladimir Popovkin prelazi upravo u ORKK, a ne u Putinov kabinet, kako se svojevremeo prialo kada je dobo ukor Medvedeva. Oekuje se da e ukaz o formiranju ORKK biti objavljen za nekoliko dana. Takodje, ve se govori da e Igor Komarov, predsednik automobilske kompanije OAO "AVTOVAZ" (ranije poznatoj pod imenom "Lada") biti imenovan za prvog oveka ORKK. Komarov je inae vrlo dobro poznat i cenjen u ekonomskom establimentu Rusije (i ire) i vrlo blizak predsedniku Putinu.\nIgor Komarov, za koga se oekuje da e postati prvi rukovodioc ORKK, sa predsednikom Putinom\nDok e se ORKK baviti kosmikom industrijom, "Roskosmos",odeven u novo ruho, ostaje federalni organ izvrne vlasti koji e kontrolisati strategiju i razvoj ruskog raketno-kosmikog programa. Ono to je krajnje neophodno je da "Roskosmos" precizira strategiju razvoja nacionalne kosmike sfere na srednje i duge staze. Takva strategija jo uvek ne postoji. Istina, za vreme Vladimira Popovkina predloen je program razvoja ruske kosmonautike do 2030. Medjutim, kako u njemu ima mnogo nedefinisanih ciljeva, vrlo uoptenih planova i poprilino praznina (kao na primer - ta posle MKS i hoe li Rusija graditi super-raketu), pred Ostapenkom i njegovim timom je veliki zadatak da konano precizira budue glavne kosmike smernice kojim e se Rusija kretati u decenijama koje dolaze.


Bogojević u Beču – Kik boks savez Srbije\nKik boks savez Srbije > Vesti > 2013 > Bogojević u Beču\nVečeras se u „Austrian bank areni“ u Beču organizuje veliki gala „Hydar Alijev K1 fight night“ u čast 90-og rođendana Hydara Alijeva, osnivača modernog Azerbejdžana. Organizatori su Austrijsko-Azerbejdžansko naučno društvo, Kik boks saveza Austrije i Azerbejdžana. Biće to, zapravo, duel „Azerbejdžan protiv Evrope“ jer će se na njemu pojaviti neki od najboljih boraca Azerbejdžana i Starog kontinenta.\nNa listi učesnika je i reprezentativac Srbije Uroš Bogojević, koji će se boriti u disciplini K1 rules, kategoriji do 86 kg. Njegov rival biće Etiram Rzayev. Spektakl u Beču počinje večeras u 19 časova.\nMeđu VIP gostima su i Semmy Schilt i Remy Bonjasky, legende K1 Grand prix turnira. Podsetimo, Schilt je u ovom takmičenju trijumfovao četiri, a Bonjasky tri puta.


Kako se bogati Kinez oženio u srpskom selu? - Društvo - Dnevni list Danas\nPočetna » Društvo » Kako se bogati Kinez oženio u srpskom selu?\nPrelistavamo predratne listove Vreme i Pravda - 29. maj 1938. godine\n0Piše: Jovana Tomić 29. maja 2018. 07.30\nGlavnu poziciju na naslovnici Pravde zauzima vest iz Čehoslovačke, kao i čuveno špansko pitanje. Pa se tako u ovom jugoslovenskom dnevnom listu navodi da će i drugi čehoslovački opštinski izbori proći u miru, kao i saopštenje sa konferencije ministra inostranih poslova Francuske Žorža Bonea da veruje da neće biti komplikacija prilikom izbornog procesa, u sklopu odgovora o svim gorućim političkim problemima predratne Evrope.\nOd ostalih međunarodnih vesti iz tog broja Pravde ističe se i vest o modernizaciji kazneno-popravnih ustanova i humanizaciji popravnih zavoda širom Evrope, a od domaćih da je “Jedan ludak zapalio svoju kuću u Prištini“, kao i da je fabrika padobrana “Knebl i Ditrih” opravdala poverenje građana Jugoslavije.\nVreme je prednost na naslovnici dalo domaćim vestima kao što je otvaranje Prve međunarodne vazduhoplovne izložbe na Sajmištu. Izložbu je otvorio izaslanik Kneza Pavle čitajući njegovu poslanicu.\nTakođe, u rubrici pod nazivom Privredni život, ističe se vest o izvezenom kukuruzu, te se kaže da je od 1. novembra izvezeno preko 54. 000 vagona kukuruza.\nU Vremenu je istog dana posebna vest posvećena predstavljanju novog dvosednog školskog modela aviona nemačkog proizvođača Gota.\nZanimljiva vest naslova “Čudan slučaj HoSiVanga” zauzela je celu jednu stranu Vremena. Reportaža opisuje životni put bogatog Kineza koji je u srpskom selu Topolovcu uplovio u bračne vode, i to sa tamošnjom seljankom. Pre nego što se skrasio u srpskom selu HoSiVang se borio u kineskom ratu, a zatim prošao kroz, kako se navodi, mnoge “hapsane”.\nNaslovi kao što su “Čovek koga su smatrali ljubavnikom jedne žene demaskirao se kao njen vanbračni sin” i “Slep čovek odlučno polagao ispite i postao advokat i doktor prava” koje prenose zanimljive i neobične ljudske priče iz Evrope i iz sveta popunili su unutrašnje stranice Vremena te majske nedelje davne 1938. godine.\nnovine, vazduhoplovna izložba, Vesti iz prošlostiBeograd


U planu uvođenje plaćene učeničke prakse | BL Portal\nU planu uvođenje plaćene učeničke prakse\n13. Februara 2019. 11:40\nMinistar prosvjete i kulture Republike Srpske mr Natalija Trivić razgovarala je danas sa predsjednikom i direktorom Privredne komore Republike Srpske Borkom Đurićem i Dragicom Ristić o upisnoj politici u srednje škole i procesu uvođenja dualnog obrazovanja u obrazovni sistem Republike Srpske.\nTrivićeva je naglasila da je Privredna komora Republike Srpske jedan od glavnih partnera Ministarstva u procesu usklađivanja upisne politike sa potrebama tržišta rada, kao i uvođenju plaćene učeničke prakse.\nOna je upoznala sagovornike sa namjerom Ministarstva da radi reviziju zanimanja u srednjem obrazovanju radi njihovog usklađivanja sa potrebama privrede, te da se planira profesionalna orijentacija učenika u osnovnim školama kako bi im se olakšao upis u srednje škole.\nPredsjednik Privredne komore Republike Srpske Borko Đurić ukazao je na potrebu detaljne razrade svih pitanja u vezi sa učeničkom praksom u preduzećima, posebno kada su u pitanju obaveze i uloga kompanija u ovom procesu, te zaštita učenika na radu.\nNa sastanku je razgovarano o spremnosti privrednika da učestvuju u dualnom sistemu obrazovanja, potrebama za obrazovanjem kadra, kao i prekvalifikaciji i dokvalifikaciji postojećeg kadra.\nU banjalučkoj Gimnaziji održano predavanje ”Kinesko-srpske konstelacije”\nParkinzi pune gradske kase


Potpisan ugovor o dodjeli zemljišta za izgradnju Policijske uprave na Palama - Akta.ba\nPotpisan ugovor o dodjeli zemljišta za izgradnju Policijske uprave na Palama\n05.11.2020. 09:07 / Izvor: SRNA\nMinistar unutrašnjih poslova Republike Srpske Dragan Lukač i načelnik opštine Pala Boško Jugović potpisali su jučer ugovor kojim je ova lokalna zajednica dodijelila MUP-u Srpske zemljište za potrebe izgradnje savremenog objekta Policijske uprave Istočno Sarajevo.\nMinistar Lukač je, nakon potpisivanja ugovora, rekao da je riječ o objektu od pet hiljada kvadratnih metara, da je završeno idejno rješenje, dok je glavni projekat u izradi i da se nadaju da će sljedeće godine obezbijediti sredstva kako bi gradnja počela.\nLukač je istakao da će biti potrebno određeno vrijeme da se izgradi savremen objekat, koji će, kako kaže, riješiti položaj i sjedište Policijske uprave na Palama za cijelo Istočno Sarajevo.\nMinistar unutrašnjih poslova kaže da je sa načelnikom Jugovićem razgovarao o svim temama koje su bitne za ovu opštinu, te ukazao na posebno dobru saradnju između Policijske uprave Istočno Sarajevo i opštine Pale, što se ogleda i u projektima koje će zajedno realizovati u budućem periodu.\nLukač je naveo da je sa Jugovićem razgovarao i o izgradnji objekta policijske stanice na Jahorini jer je MUP-u veoma bitno da tamo imaju stanicu polcije, posebno u zimskom period ali i ljetnjem, s obzirom da na planini boravi mnogo turista.\n"To je bukvalno jedan grad sa mnogo ljudi koji dolaze sa svih strana. Svi turisti u bilo kom turističkom centru žele da se osjećaju bezbjedno i zadatak naše policije je da im to obezbijedi. Uz pomoć opštine Pale i uz sve projekte svakao ćemo to uspjeti da uradimo", istakao je Lukač.\nJugović je rekao da se završava izrada projektne dokumentacije i svega što je potrebno da bi se počelo sa izgradnjom modernog objekta Policijske uprave, koji će finansirati MUP i Vlada Srpske.\nOn je naveo da je sa ministrom Lukačem razgovarao i o izgradnji objekta Policijske stanice na Jahorini.\n"Jahorina se razvija svaki dan sve više, dolazi mnogo turista i policija je neophodna na planini. Obezbijedili smo određena sredstva i radimo projektnu dokumentaciju. Izgradnja objekta koštaće 500.000 KM", rekao je Jugović.\nOn je naveo da je sa Lukačom razgovarao i o aktuelnoj bezbjednosnoj situaciji na području Pala, da su analizirali situaciju u vezi pandemije virusa korona, kao i o radu inspekcijskih organa.\nJugović je dodao da je to bio samo jedan od sastanaka u nizu koji će doprinijeti daljoj saradnji MUP-a Srpske i lokalne uprave. Načelnik opštine Pale je pohvalio rad Policijske uprave Istočno Sarajevo na čelu sa načelnikom Branimirom Šehovcem.\n"Mi smo tu da zajedno realizujemo sve projekte koji se tiču bezbjednosti i boljeg života građana opštine Pale", rekao je Jugović.\nTokom današnje posjete Palama Lukač je izjavio da sistem video-nadzora u ovoj lokalnoj zajednici dobro funkcioniše i daje dobre rezultate, te da će u narednom periodu biti proširen, s ciljem bolje bezbjednosti građana.\nLukač je naglasio da je, od kako je uspostavljen video-nadzor, više od 40 krivičnih djela na području Policijske uprave Istočno Sarajevo otkriveno upravo kroz istrage koristeći kamere raspoređene na čitavom području grada Istočno Sarajevo.\n"To se pokazalo kao veoma dobro. Svakako ćemo nastaviti da nadograđujemo taj sistem, kao što radimo i u svim drugim opštinama širom Republike Srpske i sa drugim lokalnim zajednicama. To je veoma bitan segment za MUP, ali i za bezbjednost svih naših građana širom Srpske", rekao je Lukač novinarima nakon sastanka sa načelnikom opštine Pale Boškom Jugovićem.\nMinistar Lukač je posjetio i Policijsku upravu Istočno Sarajevo i na sastanku sa načelnikom Branimirom Šehovcem konstatovano da je stanje bezbjednosti na području Uprave zadovoljavajuće.\nLukač rekao je bio i u posjeti Sokocu i naveo je da policija na području te opštine veoma dobro radi svoj posao i da je stanje bezbjednosti na veoma zadovoljavajućem nivou.\nLukač je novinarima prilikom današnje posjete Policijskoj stanici Sokolac rekao da u toj lokalnoj zajednici nema težih krivičnih djela, nema stvari koje bi mogle da uznemire stanovništvo, te da policija veoma dobro radi svoj posao.\n"Policija na Sokocu je dosta dobro opremljena i tehnički, sa vozilima i svim onim što je potrebno da bi mogla aktivno da radi svoj posao i bude servis građana, koji će moći u svakom trenutku da interveniše na njihov poziv, što se na Sokocu svaki dan intenzivno i radi", naveo je Lukač.\nPosjeta Lukača Policijskoj stanici Sokolac, organizovana je u okviru obilaska Policijske uprave Istočno Sarajevo.\nNakon posjete Policijskoj stanici na Sokocu, Lukač će posjetiti opštinu Vlasenica, gdje će razgovarati sa načelnikom te opštine Miroslavom Kraljevićem i obići mjesto izgradnje objekta Policijske stanice.\nIz Kompenzacionog fonda RS 2 miliona KM za investicije firmi


Faktor | Usvojen rebalans budžeta TK: "Benefite će imati oko 100.000 ljudi"\nUsvojen rebalans budžeta TK: "Benefite će imati oko 100.000 ljudi"\n26.04.2022. / 16:06\nSkupština Tuzlanskog kantona (TK) danas je jednoglasno usvojila rebalans budžeta za ovu godinu, koji sada iznosi iznosi 561,3 miliona KM i veći je za čak 70,5 miliona u odnosu na prethodni.\n- Rebalans smo uradili zbog sredstava koja su na raspolaganju, a nisu realizirana u budžetu. U rashodovnoj strani bi posebno naglasio kroz socijalni i investicijski segment. Oko 100.000 ljudi bit će tretirano kroz ovaj budžet u smislu da će imati određene benefite - rekao je ministar finansija TK Suad Mustajbašić.\nŠef Kluba zastupnika Stranke demokratske akcije Fahrudin Skopljak rekao je da će se sa 70 miliona KM povećanja budžeta stvoriti preduvjeti da se ispuni sve što je dogovoreno u koalicionom sporazumu, a definirano je kroz 18 ključnih mjera.\n- Za opremanje MUP-a tu je 15 miliona, a za povećanja plaća prosvjeti i ostalim budžetskim korisnicima više od 10 miliona KM. Oko četiri miliona izdvojeno je za dodatnu pomoć penzionerima, a 600 hiljada za dopunska prava boraca. Svi učenici osnovnih škola naredne školske godine dobit će besplatne udžebenike - rekao je, između ostalog, Skopljak.\nŠef Kluba zastupnika Demokratske fronte Mahir Mešalić istakao je da će prvi puta u historiji porodilje u TK imati pravo na naknadu tokom odsustva s posla koja će iznositi 1.000 KM.\n- Razlozi za rebalans su povećanje prihoda zbog suficita koji je ostavila prethodna Vlada TK u iznosu od 28 miliona, kao prenesenih sredstava od Međunarodnog monetarnog fonda od oko 22 miliona KM, plus sredstva od Vlade FBiH koja su grant - istakao je šef Kluba zastupnika Socijaldemokratske partije Dževad Hadžić.\nOn je dodao da u ovom budžetu nema niti jedna stavka korigirana u odnosu na prethodni budžet, koji je donesen kada je na vlasti bio SDP.\nInače, u TK su trenutno na vlasti SDA, DF, Stranka za BiH i Socijaldemokrate BiH, a ranije su vladali SDP, PDA, Naša stranka i Savez za bolju budućnost.\nSenad Alić iz opozicione PDA rekao je da povećanje od 70 miliona KM nije realno te da će vrlo teško biti ostvarivo.\n- Mi nismo zadovoljni povećanjam za primarnu poljoprivrednu proizvodnju. Također, nije definirano da li je 1.000 KM za majke porodilje bruto ili neto iznos, a sporna nam je i primjena od 1. aprila. Zadovoljni smo s povećanjem plaća budžetskih korisnika - rekao je Alić.


Ministar saobraćaja i veza Republike Srpske Neđo Trninić izjavio je danas da je izgradnja modernog kargo centra na banjalučkom aerodromu od izuzetnog značaja za razvoj vazdušnog saobraćaja Republike Srpske.\n"Puno smo aktivnosti preduzeli da bismo razvili i putnički vazdušni saobraćaj i teretni vazdušni saobraćaj, a onda je neophodno da imamo i potrebnu infrastrukturu u koju spada i kargo objekat, tako da ćemo to kompletirati. Nadam se uspješnom završetku tog dijela projekta", rekao je Trninić novinarima u Foči.\nAnalizirajući stanje sa vazdušnim saobraćajem u Republici Srpskoj iz resornog ministarstva su odlučili finansirati banjalučki aerodrom, kako bi ga doveli u stanje interesantnosti za buduće avio-operatere, napomenuo je Trninić.\nOn je dodao da je za te potrebe dignut kredit od Investiciono-razvojne banke Republike Spske u iznosu od sedam miliona KM.\nTrninić je izrazio nadu da će se, nakon što se ustabile avio-linije koje će na jesen krenuti sa banjalučkog Aerodroma prema Briselu, Memingenu i Stokholmu, pokazati potreba i za ostalim destinacijama.\n"Kada su u saobraćaj puštene prve karte za Brisel i Memingen pojavilo se veliko interesovanje, te su predstavnici `Rajan era`, najveće avio-kompanije iz te oblasti, izrazili želju da otvorimo i treću liniju prema Stokholmu što se, takođe, pokazalo kao dobro", rekao je Trninić.\nOn je istakao da će na ovim linijama biti po dva leta sedmično.\n"Nadam se da će se to pokazati kao dobro i da će biti potrebe i za ostalim destinacijama", istakao je Trninić i dodao da razgovaraju i sa drugim avio-kompanijama, ali da prvo treba ustabiliti do sada dogovorene linije.\nOn je naveo da je otvoren čarter let prema Turskoj i da je već obavljeno nekoliko letova.\nNeđo Trninić Aerodrom Banjaluka kargo centar\n"Aerodromi RS": Cijana karata od 19,9 evra bila promotivna\nPatrijarh Irinej: Nadamo se ruskoj pomoći za Kosovo\nDukić: Nadležni ispituju sve u vezi sa nesrećom u rudniku\n"Starter programa" - podrška poslovnim idejama\nIzjava Darmanovića provokacija aktuelne vlasti\nBukti veliki požar kod manastira Visoki Dečani FOTO/VIDEO\n768 glasova 79%\n136 glasova 14%\n69 glasova 7%\nRukometaši Borca spremni za podvig\nBanjaluka domaćin Evropskog prvenstva u odbojci za osnovce\nDoktori iz Srbije i Hrvatske posjetili UKC RS\nČubrilović u Istočnom Sarajevu: Podrška Bolnici "Srbija" da se razvije u klinički centar\nRegionalni sajam privrede, poljoprivrede i turizma otvoren u Prnjavoru\nVlada spremna da pomogne Banjaluci oko kapitalnih projekata\nLondon maršira: "Nećemo Bregzit"\nMilorad Dodik Banjaluka Željka Cvijanović Srbija migrantska kriza Saobraćajna nesreća migranti Rusija Donald Tramp Vremenska prognoza Kosmet Hrvatska


Zatvaranje granica Kolumbije bez presedana — hoće li prosvjedi srušiti američkog saveznika? -- Gospodari lutaka -- Sott.net\nČet, 21 Stu 2019 08:00 UTC\n"Očigledno je da vlasti strahuju od eventualnog prelivanja nemira iz zemalja koje se graniče sa Kolumbijom, pošto se i tamo dešavaju protesti ili ozbiljni politički nemiri", kaže za Sputnjik Rajko Petrović iz Instituta za evropske studije.\n"Vlasti Kolumbije odlučile su da zatvore kopnene granice sa svim susednim državama od ponoći 20. novembra, do 5 časova ujutru 22. novembra, zbog velikog protesta koji će biti održan u četvrtak", saopštila je kolumbijska migraciona služba.\n"Odluka se odnosi na sve kopnene i rečne granice sa Brazilom, Venecuelom, Peruom i Ekvadorom. Ova mera ima za cilj da se osigura puna bezbednost tokom manifestacija koje će se održati u različitim regionima zemlje u četvrtak 21. novembra", dodaje se u tekstu.\n"Naravno da svaka neoliberalna vlada u Južnoj Americi sprovodi mere takozvane 'čikaške škole', odnosno 'šok terapiju' kojom želi da skreše sva javna davanja, da liberalizuje tržište, dovede strane kompanije i tako dalje. Mada, možemo reći da Ivan Duke mnogo više strahuje zbog nezadovoljstva građana, zbog toga što nije uspeo da postigne dogovor sa militantnom paravojnom grupom FARK", ističe sagovornik Sputnjika.\nKomentar: Za više detalja o doktrini šoka, pogledajte: Doktrina šoka - Uspon razarajućeg kapitalizma\nPetrović podseća da vlasti u Kolumbiji već decenijama vode građanski rat sa FARK-om, a da je Ivan Duke došao na vlast pre nekoliko godina "na talasu nezadovoljstva građana takvom situacijom i uz obećanja da će postići dogovor" sa gerilcima.\nDuke je, dodaje naš sagovornik, to delimično uspeo pre nekoliko meseci, međutim, ponovo je došlo do zaoštravanja i zato se u Kolumbiji "praktično nastavlja tihi građanski rat".\n"Kolumbija je ogromna zemlja u kojoj ne postoji kontrola države i vojske na celoj teritoriji", ističe Petrović.\n"Tu su, pored FARK-a, čije trupe deluju u nepristupačnim delovima i zabačenim mestima i gradovima Kolumbije, naravno i široko poznati narko-karteli, poput onoga iz grada Kali, na jugozapadu zemlje, tako da ta zemlja već decenijama nije potpuno funkcionalna, jer centralna vlast iz Bogote ne može u potpunosti da nametne svoju volju na svim delovima teritorije", kaže Petrović.\n"Teško je imati precizne podatke, zbog toga što tamo vojska i policija praktično i ne mogu da pristupe, odnosno mogu u slučajevima kada je reč o velikim konfliktima. Sasvim sigurno je Kolumbija i danas država koja je najveći proizvođač i distributer koke, koja, naravno, svoj put nalazi na različite načine do najvećeg tržišta, a to je SAD", naglašava Petrović.\nNa pitanje da li i centralna Vlada Kolumbije učestvuje u narko-biznisu, Petrović odgovara da je to "pitanje od milion dolara", i dodaje da, po njegovom mišljenju, postoje nekakvi prećutni dogovori između ove, kao i prethodnih vlasti, sa narko-kartelima.\n"Nažalost, mnogi građani se osećaju podanicima određenih glavešina koje kontrolišu neku teritoriju određene države. Takav je slučaj i sa tim narko-kartelima. Nažalost, tamo građani imaju daleko veće poverenje i poštovanje prema vođi narko-klana iz njihovog mesta nego prema centralnoj vlasti, jer u tim rubnim područjima koja su nesigurna, baš kao i u Meksiku, Brazilu i drugim zemljama, vlast se, na neki način, prećutno povukla", ističe naš sagovornik.\n"U tim predelima vlasti ne garantuju građanima sigurnost i zato su oni orjentisani na saradnju sa narko-kartelima", naglašava Petrović.\nMeđutim, Petrović smatra da će, bez obzira, na "zatvaranje granica", u Kolumbiji doći do nemira i dodaje da je ministarka unutrašnjih poslova Kolumbije Nensi Gutjerez izjavila da su lokalne vlasti dobile naređenje da koriste sva neophodna sredstva kako bi obezbedile mir i bezbednost na ulicama.\n"Takođe, spekuliše se da je i ministar odbrane Karlos Olmes Truhiljo naredio raspoređivanje vojske u Bogoti i drugim većim gradovima", dodaje Petrović. On misli da se spremaju veliki potresi, jer je Kolumbija područje koje je već decenijama u konfliktnoj zoni.\n"Dodatni vetar u leđa građanima može dati situacija u drugim južnoameričkim zemljama, jer se na primeru Čilea videlo da ogroman pritisak građana može da proizvede tektonske promene, ne samo u strukturi vlasti, već u celokupnom političkom sistemu. Mislim da ćemo, kao što smo imali pre nekoliko godina takozvano arapsko proleće, sada imati nešto što možemo nazvati vrela politička latinoamerička jesen, i da su vlasti Kolumbije i te kako svesne toga", kaže naš sagovornik.\nPetrović smatra da se u Kolumbiji može očekivati sličan scenario kao u Boliviji, zato što je, bez obzira na tragičnu i komplikovanu istoriju države, reč o nečemu što je bez presedana — "da je jedna zemlja odlučila da se praktično na dva dana izoluje od drugih".\nKomentar: SAD ima dugu povijest miješanja u Kolumbiji: The peace farce in Colombia: U.S. wants a divided "backyard" to control militarily


Srbija - datum: 2015-10-18 USIJANA ATMOSFERA NA KOSOVSKOJ POLITIČKOJ SCENI Mustafa podsjetio Haradinaja na zločine\nPolitička scena na Kosovu dostigla je u petak uveče tačku ključanja, kada je opozicioni lider i nekadašnji komandant OVK upozorio premijera da ne hapsi aktiviste opozicije zbog suzavca u parlamentu, jer će ga “narod uhapsiti”. Mustafa mu je putem “Fejsbuka” odgovorio: “Možda na Radonjičkom jezeru, ljudi kažu da su tamo zatvorenici”.\nŽestok verbalni duel kosovskog premijera Ise Mustafe i Ramuša Haradinaja na društvenim mrežama za neki stepen podigao je ionako usijanu atmosferu na kosovskoj političkoj sceni. Opozicioni lider je premijeru zaprijetio hapšenjem, dok je Mustafa bivšeg komandanta OVK podsjetio na zločin na Radonjičkom jezeru, u koje su bačena tijela 30 Srba i Albanaca.\nMustafa je nedugo zatim obrisao status u kojem je pominjao Radonjičko jezero, pravdajući se da “nije imao kontrolu nad nalogom”.\nHaradinaj mu je, ipak, odgovorio da ga je Haški tribunal oslobodio odgovornosti za taj zločin.\nU Radonjičko jezero su 1998. godine bačena tijela više od 30 civila srpske, romske i albanske nacionalnosti.\nHaški sud je zbog nedostatka dokaza oslobodio Haradinaja. Glavni haški tužioci, prvo Karla del Ponte, a zatim i Serž Bramerc u više navrata su se žalili Savetu bezbjednosti UN na problem zaštite svjedoka u ovom slučaju.\nDuel dvojice kosovskih političara uslijedio je posle odluke opozicije da po svaku cijenu spriječi sprovođenje Briselskog sporazuma i dogovora o demarkaciji sa Crnom Gorom, pri čemu su dvije sednice parlamenta prekinute, jer su poslanici opozicije bacili suzavac u skupštinsku salu.(RTS)


Mundijal je na vidiku, Srbija sa plus sedam iz Slovačke\nIzvor: MozzartSport.com, 17.Apr.2021, 19:37\nRevanš 21. aprila u Beogradu\nPobedom je Uroš Bregar, novi selektor, počeo mandat na klupi ženske rukometne reprezentacije Srbije.\nNapravile su njegove pulenke veliki korak ka plasmanu na Svetsko prvenstvo u Španiji, pošto su u prvom meču u Šalji savladale Slovačku sa 26:19. Revanš je 21. aprila u Beogradu, a po svemu viđenom na terenu, ne bi smeo da donese bilo kakvu neizvesnost za tim Srbije.\nBila je srpskim rukometašicama preko potrebna pobeda, ne samo zbog rezultata u baražu, već i simbolično, zbog novog početka nakon neuspešnih kvalifikacija za Olimpijske igre i promene selekora. Nije Bregar mogao mnogo toga da promeni za nekoliko treninga, ali su i nova energija,...


AKO IMATE OVE NOVČANICE, POŽURITE U MENJAČNICU: Uskoro prestaju da važe!\nOne su puštene u opticaj u periodu od 1995. do 1998. godine, a tačan datum povlačenja ovih banknota biće najavljen dva meseca ranije.\nTim povodom oglasila se i Narodna banka Srbije koja je građanima preporučila da novčanice osme serije švajcarskog franka polože kod banaka na deviznu štednju, prodaju ih za dinare, konvertuju u neku drugu valutu ili zamene za opticajne novčanice franka devete serije koja je puštena u periodu od 2016. do 2019. godine, prenose Novosti.\nNBS savetuje da se to uradi što pre, jer će banke i ovlašćeni menjači prestati sa otkupom „švajcaraca“ osme serije i pre nego što oni zaista postanu vanopticajni.\nIz NBS napominju da se kod Nacionalne banke Švajcarske na isti način može zameniti i šesta serija, koja je povučena iz opticaja 1. maja 2000. godine, dok je sedma serija rezervna i nikada nije ni puštena u opticaj.\nRazlog povlačenja iz opticaja osme serije „švajcaraca“ je unapređenje zaštitnih elemenata novčanica koje je realizovano u devetoj seriji, čime se one efikasnije štite od falsifikovanja.\nPrevious articleBoris Tadić izašao iz bolnice\nNext articleSutra počinje zima!


Uhapšeni u akciji “Pravda” na saslušanju u FUP-u – dijalogin.tv\nPo nalogu Tužilaštva Kantona Sarajevo, pripadnici Federalne uprave policije od jutros, na više lokacija, provode veliku policijsku akciju kodnog naziva “Pravda”, u saradnji s MUP-om RS, Obavještajno-sigurnosnom agencijom i USKOK-om u Hrvatskoj. Akcija je provedena u Sarajevu, Istočnom Sarajevu, Zeničko-dobojskom i Srednjobosanskom kantonu.\nMeđu uhapšenima je Alija Delimustafić, bivši ministar unutrašnjih poslova RBiH. Osim Delimustafića, uhapšeni su Juso Škrijelj , sarajevski advokat Emir Karača dok se u Hrvatskoj provode pretresi nekretnina u vlasništvu bivše sutkinje Općinskog suda u Sarajevu Lejle Fazlagić.\nIz Kantonalnog tužilaštva je potvrđeno da se radi o više osoba, koje se dovode u vezu sa krivičnim djelima: organizovana kriminalna grupa, zloupotreba položaja ili ovlaštenja, povreda zakona od suca, pranje novca i prevara.\nNakon saslušanja u prostorijama FUP-a uhapšeni će nakon 24 sata biti predati u nadležnost Tužilaštva Kantona Sarajevo.\nPrva emisija Dijalogin s temom " Putovanje Predsjedavajućeg Predsjedništva BiH u IR Iran"


RTCG - Radio Televizija Crne Gore - Nacionalni javni servis :: Turizam i ekologija :: Predstavnici medija iz Turske u Crnoj Gori\nU ORGANIZACIJI KATIAD-A 09. 05. 2019. 22:54 >> 22:52 1\nU ORGANIZACIJI KATIAD-A\nDirektorica Nacionalne turističke organizacije Crne Gore Željka Radak Kukavičić primila je danas delegaciju renomiranih medija iz Turske, koji u organizaciji Udruženja turskih privrednika Crne Gore "KATIAD", borave u trodnevnoj posjeti.\nRiječ je o predstavnicima najpoznatijih turskih televizijskih kuća (CNN TURK, NTV) štampanih i elektronskih medija (Huriyet, Sbah, Aksam, Sozcu, Dunya) koji pripremaju reportažu o crnogorskoj ekonomiji.\nKako se navodi u saopštenju NTO CG, Radak Kukavičić ih je upoznala sa turističkom ponudom Crne Gore, investicionim povoljnostima i aktuelnim trendovima koje bilježi crnogorski turizam, s akcentom na turistički promet sa tržišta Turske, koji u proteklom šestogodišnjem periodu bilježi kontinuirani rast.\n"Tokom prethodne godine Crnu Goru je posjetilo blizu 44.000 turista iz Turske koji su ostvarili preko 107.000 noćenja, što je za oko 13 odsto više u poređenju sa prethodnom godinom. Boljoj posjeti sa ovog tržišta, na prvom mjestu, doprinijela je dobra aviopovezanost dvije zemlje, svakodnevni letovi Turkish Airlinesa na relaciji Podgorica-Istanbul-Podgorica, u periodu 31. marta do 26. oktobra, kao i letovi Montenegro Airlinesa na ovoj relaciji, u periodu od maja do oktobra" ističu u NTO.\nRadak Kukavičić istakla je da je, kada je u pitanju ovo tržište, potrebno raditi na tome da se turski turisti duže zadržavaju u Crnoj Gori, s obzirom na to da je njihovo trenutno prosječno vrijeme zadržavanja oko 2,5 dana. U tom pravcu NTO CG će podržati organizaciju susreta i poslovnih radionica turističkih agencija iz Crne Gore i Turske kako bi se pripremili paket aranžmani atraktivni za turiste sa tržišta Turske.


Ministar finansija i trezora BiH Vjekoslav Bevanda izjavio je da budžet institucija BiH i ove godine ostaje na istom nivou, kako je planirano Globalnim fiskalnim okvirom, i da će biti 950 miliona KM kao i prethodne četiri godine.\n“Činjenica da nema povećanja budžeta govori da neće biti značajnih promjena, niti većih projekata jer se moramo uklopiti u isti okvir. Ono što je prioritet su obveze prema EU pa ćemo morati osigurati dovoljno sredstava za instutucije koje imaju direktne aktivnosti u procesu europskih integracija”, naveo je Bevanda.\nPo njegovim riječima, Ministarstvo financija i trezora BiH na vrijeme je okončalo konsultacije s budžetskim korisnicima i uputilo budžet Savjetu ministara u dalju proceduru usvajanja, te će sutra biti na dnevnom redu sjednice.\n“Tokom konsultacija s budžetskim korisnicima uvijek postoje zahtjevi za dodatnim sredstvima, ali s obzirim da su i ove godine zahvatanja s jedinstvenog računa za nivo države 750 miliona KM i da smo ostali na 950 miliona za institucije BiH nije moguće svima udovoljiti, čak ni tamo gdje su zahtjevi opravdani”, napominje Bevanda.\nDodaje kako je poznato da su ograničena zapošljavanja, a „s mjerama štednje morat ćemo nastaviti“.\n“Očekujem da će se proračun za 2017. godinu usvojiti do konca ove godine, iako procedura usvajanja podrazumijeva izjašnjavanje Predsjedništva, koje je ustavni predlagač, i Parlamentarne skupštine BiH koja ima posljednju riječ u ovom procesu”, kazao je Bevanda. Fena\nTagovi: budzetizborprioritetivaznovjekoslav bevanda


Bocan-Harčenko: Izopačeno je tražiti „ruski trag“ u neredima u Srbiji\nObjavio Sputnik 09 jul 2020 .\nRuski ambasador u Srbiji Aleksandar Bocan-Harčenko odbacio je navode o „ruskom tragu“ u organizaciji nereda u Srbiji.\nSaopštenje u vezi sa nedavnim protestima\nObjavio Ambasada SAD u Srbiji 09 jul 2020 .\nS pažnjom pratimo dešavanja u poslednje dve večeri u Beogradu i drugim gradovima Srbije i duboko smo zabrinuti zbog pojave nasilja.\nMilić:Zašto Vučić da ne ide u Pariz i ko bi da minira Samit\nObjavio Tanjug 09 jul 2020 .\nBEOGRAD, 9. jula (Tanjug) - Direktorka Centra za evroatlantske integracije (CEAS) Jelena Milić izjavila je da ne vidi razlog zašto predsednik Srbije Aleksandar Vučić ne bi išao u Pariz i ocenila da dešavanja u Beogradi upravo idu na miniranje samita u Parizu.\nMilić: Demonstracije niti mirne, niti imaju veze s merama\nBEOGRAD, 9. jula (Tanjug) - Direktorka Centra za evroatlantske studije Jelena Milić kaže da demonstracije u Beogradu niti su mirne, niti imaju veze sa najavljenim merama protiv širenja korona virusa.\nCEAS:Pokušaj slabljenja pozicije SR u pregovorima o KiM\nObjavio Tanjug 08 jul 2020 .\nBEOGRAD, 8. jul (Tanjug) - Centar za evroatlantske studije najoštrije osuđuje nasilje i vandalizam kome su pribegli sinoć u Beogradu demontranti i ocenjuje da je to bio očigledan pokušaj slabljenja pregovaračke pozicije Srbije u naporima za postizanje kompromisa za Kosovo, koji bi nas zadržao na evropskom putu.\nObjavio Blic 08 jul 2020 .\n"Glavne vođe nasilnih demonstracija" koje su sinoć održane u Beogradu su "izrazito pro-ruski nastrojeni akteri javnog života", ukazuje Centar za evroatlantske studije (CEAS), koji "najoštrije osuđuje nasilje i vandalizam kome su pribegli sinoćnji demonstranti".\nCEAS o protestu: Pokušaj slabljenja pozicije Srbije u dijalogu sa Prištinom\nObjavio Danas 08 jul 2020 .\nCentar za evroatlantske studije iz Beograda (CEAS) najoštrije osuđuje nasilje i vandalizam kome su pribegli sinoćnji demonstranti.\nCEAS: Očit pokušaj slabljenja pregovaračke pozicije Srbije sa Prištinom\nObjavio B92 08 jul 2020 .\nCentar za evroatlantske studije iz Beograda (CEAS) najoštrije je osudio nasilje i vandalizam kome su pribegli sinoćnji demonstranti ispred Skupštine.\nCEAS saopštenje - Očit pokušaj slabljenja pregovaračke pozicije Republike Srbije o formalizaciji odnosa sa Prištinom u naporima postizanja kompromisa koji bi nas zadržao na evropskom putu\nObjavio CEAS 08 jul 2020 .\nCEAS saopštenje povodom sinoćnih nereda u Beogradu\nMilić: Bez SAD i NATO nema sporazuma Beograda i Prištine\nObjavio Tanjug 06 jul 2020 .\nKOSOVSKA MITROVICA, 5. jula (Tanjug) - Direktorka Centra za evroatlantske studije Jelena Milić ocenila je danas da bez Sjedinjenih američkih Država i NATO ne može biti sporazuma izmedu Beograda i Prištine i izrazila očekivanje da će američki izaslanik Ričard Grenel ponovo preuzeti inicijativu za organizovanje novog sastanka dve strane.


Najveći dio budžeta odnosi se na izdatke za pokrivanje bruto zarada i doprinose, te na naknade spoljnih saradnika i kliničara\n4590 pregleda\t2 komentar(a)\nSa sjednice Upravnog odbora UCG, Foto: Ucg.ac.me\nUniverzitet Crne Gore (UCG) uputio je Vladi zahtjev za budžetskim sredstvima za 2022. godinu u iznosu od oko 25,5 miliona eura.\nPredsjednica Upravnog odbora UCG Rajka Glušica kazala je da je Zahtjev zasnovan na osnovu zasebnih projekcija planiranih primitaka i izdataka 22 organizacione jedinice Univerziteta i Studentskog parlamenta UCG, za 2022. godinu, a u skladu sa Pravilima za izradu finansijskog plana i kapitalnog budžeta.\n"Najveći dio budžeta odnosi se na izdatke za pokrivanje bruto zarada i doprinose (20.011.677,54 eura), te na naknade spoljnih saradnika i kliničara koje iznose 1.625.591.25 eura. Dakle, da bi se nastavni proces neometano odvijao potrebno je obezbijediti 21. 637.268,79 eura, u skladu sa zaključenim ugovorima o radu i ugovorima o angažovanju i ostalih tokom 2022. godine", kazala je Glušica.\nNa sjednici Upravnog odbora Univerziteta, usvojen je i Predlog Senata UCG za upis 1.960 kandidata na dvogodišnje budžetske master studije UCG za studijsku 2021/22. godine, uključujući i predlog broja studenata za upis na dvogodišnje master studije Medicinskog fakulteta - Fizioterapija (20) i Zdravstvena njega (20), pod uslovom da se postupak akreditacije i izdavanja licence za navedene studijske programe završi do raspisivanja konkursa.\nNakon sjednice Upravnog odbora saopšteno je i da je usvojen i Predlog Finansijskog plana Univerzitetskog sportsko-kulturnog centra.\n"Takođe, dato je ovlašćenje Mašinskom fakultetu za preduzimanje pravnih radnji za produženje roka važenja činidbene garancije kao garancije za dobro izvršenje posla po Ugovoru zaključenim sa Ministarstvom saobraćaja i pomorstva. Riječ je o ugovoru koji se odnosi na obavljanje poslova homologacije vozila za tip vozila i izdavanje sertifikata o homologaciji za pojedinačno vozilo shodno Pravilniku o tehničkim zahtjevima za vozila koja se uvoze ili prvi put stavljaju na tržište u Crnoj Gori", navodi se u saopštennju.\nKonstatovan je i početak mandata člana Upravnog odbora, Dijane Vučković, iz reda predstavnika akademskog osoblja sa akademskim zvanjem na upražnjeno mjesto u V sazivu Upravnog odbora Univerziteta Crne Gore iz oblasti društvenih nauka, a na osnovu odluke Senata UCG.\nUniverzitet Crne GoreUpravni odbor UCGRajka GlušicaDijana Vučković


Luka u Bačkoj Palanci: Prekrcano 330 hiljada tona – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Luka u Bačkoj Palanci: Prekrcano 330 hiljada tona\nLuka u Bačkoj Palanci: Prekrcano 330 hiljada tona RTV Vojvodina 27/06/201729/06/2017 Ekonomija BAČKA PALANKA – U prvoj godini poslovanja “AgroPort Centra-Victoria Logistic” u Bačkoj Palanci, prekrcano je 330 hiljada tona merkantilnih roba i mineralnog đubriva, kao rezultat komercijalnog otvaranja luke i upakovano je 100 hiljada tona mineralnog đubriva u okviru pogona za skladištenje i pakovanje.\nSkladišni kapaciteti u “AgroPort Centru” iznose 55.000 tona, a uz silos u neposrednoj blizini, kapaciteta 25.000 tona moguće je upakovati razne vrste merkantilnih roba. Pored skladištenja, ovde se radi dorada kvaliteta zrna, čišćenje, sušenje, razdvajanje zrna po kvalitetu.\n“Kada se uzme u obzir da je ukupan izvoz Dunavom za proteklu godinu bio tri i po miliona tona žitarica, dolazimo do proste računice da je učešće našeg “AgroPort Centra”, u ukupnom prekrcaju bio na nivou od deset procenata”, rekao je za RTV direktor kompanije Vladimir Grujičić.\nLučke usluge omogućavaju istovremeni prijem zrna iz dva plovila, istovremeni iskrcaj i ukrcaj dva plovila, uz kapacitet iskrcaja plovila od 3.000 tona na dan i mogućnost prijema preko pedeset kamiona dnevno.\n“FAO je organizacija za hranu i poljoprivredu Ujedinjenih nacija i ona zajedno sa Evropskom bankom za obnovu i razvoj i “Žitima Srbije”, radi jedan projekat o jačanju infrastrukture u lukama. Evropska banka je spremna da uloži novac, ali je potrebno da pronađemo odgovarajuće investitore, koji imaju viziju. S obzirom na obalu i dubinu reke, ima prostora za gradnju”, istakao je Vukosav Saković iz “Žita Srbije”.\n“Što se tiče mineralnog đubriva, možemo da kažemo da imamo veoma reprezentativan uzorak od 100.000 tona uslužno upakovanog đubriva za naše partnere”, dodao je Vladimir Grujičić.\n“AgroPort Centar Victoria Logistic” iz Bačke Palanke, u 2017. godini potpisao je ugovor sa gotovo svim kompanijama, koje se bave uvozom i izvozom u oblasti agro biznisa, što dovoljno govori o kvalitetu usluga koje pruža.\nNastavljena provera vojnih jedinicaPočela žetva pšenice, prinos prosečan\nInteresovanje u BiH za vojvođansku hranu i turizam\nZarin: Nedimović mnogo obećao, ali igra na teškom i zapuštenom terenu\nViz er: Više letova iz Beograda\nRTV Vojvodina 07/06/2017 Poslednje objavljeno Radnici Fijata nastavili štrajk\nRTV Vojvodina 29/06/2017 Paori: Cena pšenice bar 20 dinara\nRTV Vojvodina 29/06/2017 Prvu cigaretu pale u 13. godini\nRTV Vojvodina 29/06/2017 Dinar nastavlja rast prema evru\nRTV Vojvodina 29/06/2017 Veoma toplo, temperatura do 42 stepena\nRTV Vojvodina 29/06/2017 O nama InSerbia Index Vesti su deo InSerbia Network Fondacije. InSerbia je neprofitna nevladina organizacija sa sedištem u Beogradu.


Đukanović uručio Červenjakovu medalju za zasluge - Vijesti.me\nPREDSJEDNIK CRNE GORE PRIMIO U OPROŠTAJNU POSJETU AMBASADORA BUGARSKE\nČervenjakov i Đukanović\nPredsjednik Crne Gore Milo Đukanović primio je dnaas u oproštajnu posjetu ambasadora Bugarske Mladena Červenjakova i uručio mu medalju za zasluge, visoko državno priznanje za doprinos unapređenju odnosa dvije države, saopšteno je iz Službe za informisanje Predsjednika Crne Gore.\nU saopštenju se navodi da je Đukanović zahvalio Červenjakovu na predanom, profesionalnom i prijateljskom angažmanu tokom obavljanja diplomatske funkcije u Crnoj Gori.\n"Dobri odnosi Crne Gore i Bugarske značajno su osnaženi u proteklom periodu", kazao je Đukanović kroz dinamičan i kvalitetan politički dijalog na svim nivoima.\nU saopštenju se dodaje da je oproštajna posjeta Červenjakova, bila prilika i za zahvalnost Bugarskoj na podršci u evropskim i evroatlantskim stremljenjima Crne Gore i prepoznavanju važnosti integracije Zapadnog Balkana za njegovu stabilnost i napredak.\n"Ambasador Bugarske zahvalio je na priznanju koje mu je uručeno i iskazao zadovoljstvo prilikom da svoj diplomatski mandat obavlja u Crnoj Gori. Posebno se osvrnuo na značaj razvoja ekonomskih veza između dvije države i infrastrukturno povezivanje. Tokom razgovora razmijenjena su mišljenja o aktuelnim reginalnim prilika u kontekstu evropske perspektive", zaključuje se u saopštenju.\nVjerovatno da se i gospodin ambasador prijatno iznenadio svojim "zaslugama" ...\nKvalitet 3 mjeseca i 3 nedjelje\nOvaj je zeznuo Kralja Nikolu...frlja se sa medaljama po cio dan.. 😁\nOvo djelimo da prozbore neku lijepu rjed za nas a ne da nas olajavaju po sveckim skupovima.Neko bi pomislio da smo drzava legalnog kriminala i korumpiranih politickih pohlepnika,nismo bas takvi nego gori


Kako je duhovno iskustvo povezano sa mozgom? | Edukacija\nNaučnici sproveli studiju i otkrili deo u ljudskom mozgu u kojem se nalaze određeni neurološki mehanizmi uključeni u duhovna iskustva.\nIstraživanje je sprovela grupa naučnika kako bi otkrila na koji način su duhovna iskustva povezana sa funkcionisanjem mozga.\nLjudi tokom života dožive razna iskustva, koja često objašnjavaju kao duhovna, bili religiozni ili ne.\nAmerički stručnjaci objašnjavaju duhovno iskustvo kao trenutak u kojem pojedinca prožima snažan osećaj spokoja, povezanosti i osećaj smisla.\nKoji deo mozga je zadužen za “obradu” ovog iskustva?\nNaučnici nakon sprovedenog istraživanja, otkrili podatke zbog kojih veruju da su pronašli regiju mozga povezanu s obradom ovih informacija.\nNeuro ekspert sa Jejla, Mark Potenca naveo je da su u pitanju snažna stanja koja imaju veliki uticaj na život individue. Ukoliko bi se otkrila neuro osnova duhovnih iskustava, lakše bi razumeli samo iskustvo i njegovu ulogu.\nU istraživanju su učestvovale mlade osobe koje su pomogle u kreiranju ličnog “slikovnog ispisa”, gde su se prisećali duhovnih momenata iz prošlosti, odnosno situacija kada su osećali jaku povezanost sa višom silom.\nDuhovna stanja objašnjavaju se kao stanja u kojima je pojedinac povezan sa višom i jačom silom, koju oseća kao energiju. Mnogi ovu energiju povezuju sa svešću, božanstvom ili natprirodnim likom.\nNakon sedam dana od prvobitnog ispitivanja, učesnici istraživanja su podvrgnuti magnetnoj rezonanci mozga, gde je praćena njihova neurološka aktivnost, dok su slušali interpretaciju ispisa njihovih duhovnih iskustava koje je čitao neutralni ženski glas.\nStručnjaci su hteli da se ispitanici sete momenta kada su doživeli određeno duhovno iskustvo, dok se istovremeno prati njihova moždana aktivnost, kako bi otkrili na koji način se duhovnost kognitivno manifestuje.\nRezultati su otkrili da se u momentima prisećanja iskustva smanjuje aktivnost u levom donjem temenom režnju, koji je uključen u svest o sebi i drugima. Takođe, primećena je i smanjena aktivnost u talamusu i repatom režnju. U pitanju su delovi koji su povezani s obradom emocija.\nOvakvi rezultati upućuju na činjenicu da duhovna iskustva potencijalno uključuju i doživljaje susreta s određenom silom ili bićem.\nIstraživanje predstavlja dobru osnovu za buduća istraživanja neuroloških mehanizama mentalnog zdravlja, jer nudi nova saznanja o načinu nastanka osećaja i duhovnost, odnosno na koji se način se oni manifestuju u mozgu.


Grad Zrenjanin - Otvoren 15. Festival meda u Zrenjaninu\nPočetna / Otvoren 15. Festival meda u Zrenjaninu /\n- U poslednje tri godine pomažemo pčelarima jer smatramo da je pčelarstvo kod nas u razvoju, veliki broj mladih ljudi počelo je da se bavi pčelarstvom, a mi im pomažemo na taj način što im dodeljujemo sredstva za kupovinu novih košnica i rojeva - rekao je Santovac.\n- To jasno govori da ćemo za iduću godinu morati da opredelimo i više novca, iako su neki u početku bili skeptični, kada je proizvodnja meda u pitanju, pa su opredeljena sredstva bila dovoljna, danas je ta brojka mnogo veća. To ukazuje ne samo na razvoj pčelarstva kod nas, već i na poverenje kupaca u kvalitet meda koji proizvođači nude na ovom festivalu - rekao je još zamenik Santovac i izrazio uverenje da će ova manifestacija biti dobro posećena i da će tradicija organizovanja Festivala meda biti nastavljena i narednih godina uz podršku Grada.\nUčešće je prjavilo 25 izlagača - proizvođača meda i prodavaca opreme, iz Zrenjanina, ali i iz Požarevca, Kraljeva, Krupnja i drugih gradova. Za razliku od prethodnih, ove godine nema učesnika iz inostranstva.\n- Nadam se da ćemo ovu saradnju nastaviti i u godinama koje su pred nama - poručio je on, poželevši im uspešan festival.\nFestival meda tradicionalno organizuju društva pčelara "Milivoj Bugarski" iz Zrenjanina i "Akac" iz Mužlje, koji imaju oko dve stotine članova, uz podršku Grada Zrenjanina.


Vesti online / Vesti / Svet / Nemački ministar: Šta je zajedničko SAD, Rusiji i Kini?\n- Moskva, Peking i Vašington imaju jednu zajedničku crtu: oni uopšte ne cene Evropsku uniju. Oni je preziru - istakao je ministar spoljnih poslova Nemačke.\nGovoreći o ulozi Nemačke u savremenom svetu, Gabrijel je izjavio da se u prošlosti Berlin oslanjao na Francusku, Veliku Britaniju i uglavnom na Sjedinjene Američke Države.\nMeđutim, sada, pošto SAD postepeno gube poziciju na svetskoj sceni, politički "vakuum" popunjavaju druge snage, ističe ministar. Prema njegovim rečima, u Siriji su to Rusija i Iran, a u trgovinskoj politici - Kina.\nGabrijel smatra da ovi primeri pokazuju da Nemačka nije uspela da zaštiti svoje interese i promoviše vrednosti. On je takođe izrazio uverenje da EU treba da definiše zajedničke evropske interese u politici.\n"Teško je biti biljojed u svetu u kome žive predatori", zaključio je nemački ministar.\nSRBIJA Dojče vele: Nemačka mirna, Vučić radi šta mu se kaže\nSVET "EU mora da ima zajedničku politiku prema Rusiji i Kini"


Junker: Besmisleno zatvaranje granica između članica EU zbog korone | Kodex.ME\nJunker: Besmisleno zatvaranje granica između članica EU zbog korone\nBivši predsjednik Evropske komisije Žan Klod Junker izjavio je za Dojče vele da se ne slaže sa zatvaranjem granica između članica Evropske unije i smatra da je to besmisleno.\n22. 05. 2020 - 10:22 Autor: Kodex\nOn ističe da je Luksemburg veoma pogođen odlukom Njemačke da u martu zatvori granicu sa najmanjom članicom Evropske unije, kako bi spriječila širenje koronavirusa.\n"Kada su to uradili nisu mislili na ljude koji su preko noći postali žrtve te arbitrarne odluke", rekao je Junker, prenosi Politiko.\nKomentarišući njemačko-francuski predlog da se na nivou Evropske unije formira fond od 500 milijardi eura za pomoć svojim članicama koje je najteže pogodila pandemija koronavirusa, Junker je ocijenio da "bi to bio pravi odgovor".\n"Evropskoj uniji to omogućava da odgovori solidarno, posebno kada je riječ o članicama sa juga, to je apsolutno neophodno", kazao je Junker.


Lekić o šansama rukometašica: "Olimpijske igre kruna karijere" - Sportske.net\nRukometašica Srbije Andrea Lekić izjavila je da okupljanje reprezentacije u okviru EHF nedelje bilo veoma značajno.\nFoto: EPA/HENNING BAGGER\nReprezentacija se okupila posle više od devet meseci, a Srbiju očekuju Evropsko prvenstvo u decembru, kao i kvalifikacije za Olimpijske igre u Tokiju.\n"S obzirom da sam propustila poslednje prvenstvo u Japanu, mnogo mi je značilo, kao i svima nama. Reprezentacija nije bila na okupu devet i više meseci. Ovo je jedna velika radost, jer smo svesne da je došla naša odlučujuća godina ili sezona od koje očekujemo najviše. Samo to neko razmišljanje donosi motivaciju, želju i volju za treningom", rekla je Andrea Lekić za sajt RSS.\nNajiskusnija reprezentativka istakla je u Staroj Pazovi odrađen priličan broj treninga, kao i da je akcenat bio na napadu.\n"Nismo bile kompletne u potpunosti, a meni je lično značilo da se podsetim stvari koje su one radile na SP u Japanu. Reprezentacija je igrala jako lep napad u Japanu, to krasi ovaj tim. Naš povratak u odbranu je jedan od primarnih zadataka u narednom periodu protiv reprezentacija koje forsiraju brz centar, a napad treba da ostane takav kao što je i bio, lep, raznovrstan. Dodali smo neke nove stvari", navela je Lekićeva.\nEvropsko prevenstvo počinje 3. decembra, a Srbija u Trondhajmu igra u grupi sa Mađarskom, Holandijom i Hrvatskom.\n"Ne znam ko je taj koji može da da neku prognozu. Kod mene u klubu 90 odsto ekipe je bilo bolesno, nismo imale pet treninga zajedno, propustile smo ceo pripremni period. Ne postoji nikakav pritisak od strane kluba, jer u ovom trenutku to nije realno. Zadovoljna sam žrebom što se tiče EP", rekla je rukometašica koja igra na poziciji srednjeg beka.\n"Holandija dolazi bez povređene Polman, Mađarice su nam glavne rivalke u kvalifikacijama za Tokio. Posle šest meseci prava forma ce doći u decembru. Tada ćemo imati adekvatan broj utakmica i treninga kako bi se fizički dovele u stanje da se to EP igra na visokom nivou", kaže Lekićeva.\n"Znate svi kakva je pauza bila. Strah me je velikog broja povreda, svaki dan dođe neka vest, a jedino što je bitno da budemo zdrave na EP. Kvalifikacije za OI su pik naših karijera. Jedina želja mi je da ostanemo zdrave i dočekamo taj turnir spremne. Svaka igraciča nam je izuzetno bitna", zaključila je Lekićeva.


Derbi dana: Holandija – Francuska: Koliko mogu “lale” protiv svetskih šampiona? – Kladjenje.rs\nHomeDerbi danaDerbi dana: Holandija – Francuska: Koliko mogu “lale” protiv svetskih šampiona?\nDerbi dana: Holandija – Francuska: Koliko mogu “lale” protiv svetskih šampiona?\nNovembar 16, 2018 Vlajko Derbi dana 0\nJedan od najzanimljivijih duela ove nedelje u Ligi nacija je svakako i meč između Holandije i Francuske. Nakon nekoliko sušnih godina “lale” ponovo pružaju odlične partije koje polako ali sigurno vraćaju veru u ovaj tim. Sa druge strane, sigurno je da su Francuzi u ovom trenutku najkvalitetnija reprezentacija na svetu, što svakako i potvrđuje nedavna titula na Mundijalu.\nOvaj sjajan meč je na programu od 20 časova i 45 minuta.\nHolandija: Ova reprezentacija se probudila iz dugog sna!\nHolanđani se polako ali sigurno vraćaju tamo gde i pripadaju, a to je sam vrh svetskog fudbala. Ova reprezentacija je propustila nekoliko velikih takmičenja u nizu, ali poslednjih nekoliko partija “lala” u Ligi nacija, svakako da vraća veru u ovu reprezentaciju.\nKada je u pitanju takmičenje u Ligi nacija, ne možemo a da ne istaknemo posebno pobedu nad reprezentacijom Nemačke sa ubedljivih 3:0, čime su Holanđani pokazali da njihove dobre partije u ovom takmičenju više ne bi trebalo da predstavljaju iznenađenje ni za kog. Nisu Holanđani loše izgledali ni u prvom duelu sa Francuskom, međutim, izgubili su taj meč sa 2:1. Nakon trijumfa nad Nemačkom su imali još jednu jaku proveru i u prijateljskom meču sa snažnom Belgijom odigrali nerešeno (1:1).\nDva pozitivna rezultata su sigurno dodatno podigla samopouzdanje pa je sigurno da će na krilima dobrih partija pokušati da savladaju i nove svetske šampione Francuze. Nemaju novih problema sa povredama i selektor Kuman bi na teren mogao poslati isti tim koji je deklasirao Nemačku u prošlom kolu.\nFrancuska: “Trikolori” su bez sumnje najbolja reprezentacija na svetu!\nFrancuzi su pre nekoliko meseci potpuno zasluženo trijumfovali na Mundijalu u Rusiji, i tako osvojili drugu titulu prvaka sveta. I u Ligi nacija im ide dosta dobro, ali uz činjenicu da još uvek nisu obezbedili prvo mesto, što je naravno glavni cilj izabranika Didijea Dešampa. Niz bez poraza su nastavili i nakon osvajanje Mundijala, ali su u prvom meču na gostovanju kod Nemačke remizirali 0:0, a opšti utisak je da su Nemci bili bolja ekipa na tom meču. U naredne dve utakmice su ostvarili domaće pobede, ali se mora priznati da nisu lako došli do njih. Naime, protiv Holanđana su vodili pa primili gol, ali su u finišu dali i drugi za pobedu, dok je protiv Nemačke bilo još teže, jer su u tom meču gubili rezultatom 1:0 i tek u poslednjih pola sata su preokrenuli rezultat i slavili sa 2:1.\nIzmeđu te dve pobede su u prijateljskom meču remizirali sa Islandom iako su bili pred porazom, nakon šokantnog vođstva Islanda od 2:0. Posle tog meča je postalo evidentno da Francuzi imaju velikih problema u odbrani, i da olako primaju golove.\nSada selektor Dešamp ima još većih problema pošto su van stroja i dalje Varan i Ernandez, a ne treba pominjati to koliko su i jedan i drugi fudbaler važni “trikolorima”. Ono što takođe nije dobru su povrede Marsijal, Lakazeta, ali treba napomenuti da u timu neće biti ni Pola Pogbe.\nBiće ovo jedan izuzetno zanimljiv susret, i verovatno je svima prva asocijacija kada čujete za ovaj meč to da će biti puno golova. I hoće! Zbog toga vam predlažemo da na ovom meču odigrate igru GG, pošto Francuzi olako primaju golove, ali se čini da ih još lakše i daju. Sa druge strane Holanđani posle dosta vremena konačno igraju jedan odličan fudbal, pa se ovo čini kao sigurica. Kladionica Meridianbet za ovu igru daje kvotu 1.63. Pošto smo već napomenuli da treba očekivati dosta golova, predlažemo vam da pokušate i sa igrom 3+ koju kladionica Meridianbet plaća sa kvotom 1.75. Za one najhrabrije vam predlažemo da na meču između Holandije i Francuske pokušate i sa igrom 4+ koju kladionica Meridianbet plaća sa fantastičnom kvotom 2.87.Registruj se na Meridianbet\nTiket dana (petak, 16.11.2018)\nTip dana: Lion – Barselona: Može li domaćin ozbiljnije da ugrozi Barsu?\nFebruar 19, 2019 Vlajko Tip Dana 0\nU utorak je na programu prvi meč osmine finala Lige šampiona u kom se sastaju domaći Lion i gostujuća Barselona. Biće ovo prvi duel ove dve ekipe u Ligi šampiona posle skoro deset godina. Meč […]\nTip dana: Palmeiras – Fluminense: Domaća ekipa je na korak do titule!\nNovembar 13, 2018 Vlajko Tip Dana 0\nOstalo je još vrlo malo do kraja brazilskog šampionata. U sredu i četvrtak je na programu 34. kolo u kom se sastaju vodeći Palmeiras i desetoplasirani Fluminense. Domaća ekipa bi se eventualnom pobedom u ovom […]\nTip dana: Albasete – Majorka: Gost brani veliku prednost, može li domaćin do čuda?\nJuni 16, 2019 Vlajko Tip Dana 0\nU nedelju je na programu revanš meč polufinala plej-ofa u Segundi koji će nam dati odgovor ko će u finale u borbi za plasman u La Ligu. U prvom meču je Majorka bez većih problema […]


Košarkašice "Srema" savladale "Jadran" - Ozon Media\nKošarkašice „Srema“ savladale „Jadran“\nSremska Mitrovica – Juče su u okviru 5. kolu prvenstva Vojvodine – grupa Srem, u Poslovno sportskom centru „Pinki“, košarkašice ŽKK „Srem“ iz Sremske Mitrovice deklasirale gostujuće košarkašice ŽKK „Jadran“ iz Golubinaca rezultatom 59:31.\nTalentovane košarkašice „Srema“ vodile su tokom cele utakmice i svojim prelepim potezima izazvale veliko oduševljenje prisutnih gledalaca. Trener ekipe Nikola Milošević dao je šansu svim igračicama i one su to ukazano poverenje opravdale na najbolji način, jer su se sve upisale u listu strelaca.\nNajefikasnija u pobedničkoj ekipi bila je Ikonija Borić sa 14 poena, Maja Ilić 12 poena, Natalija Bačko 6 poena, Anđela Riđošić 5 poena, Nikolina Jokić 5 poena, Irina Vasić 4 poena, Marijana Aničić 4 poena, Rada Vukelić 2 poena, Vanja Dimitrijević 2 poena, Sara Đurić 2 poena, Lara Nikolić 2 poena, Vladislava Radaković 1 poen. Predsednik kluba Nikola Budošan čestita igračicama i treneru na ovoj bitnoj pobedi.\nDanas je Sveti Avramije: Domaćin čeka goste pred kućom


Odbori za ustavna pitanja Srbije i EU o evrointegracijama - European Western Balkans\nBEOGRAD – Članovi Odbora za ustavna pitanja i zakonodavstvo Skupštine Srbije razgovarali su danas sa delegacijom Odbora za ustavna pitanja Evropskog parlamenta o evrointegracijama, a razmenjena su i iskustva i principi rada dva odbora.\n„Ovde smo, jer je Srbija u procesu pridruživanja, čemu se i mi radujemo, i želeli smo da ostvarimo uvid kako vi vidite proces integracija i koliko ste zadovoljni ostvarenim napretkom”, rekao je Šopflin, saopšteno je iz parlamenta.\nOn je takođe istakao da su zbog toga neophodne i određene izmene Ustava Srbije i interesovao se za proceduru njegove izmene.\nPredsednik Odbora za ustavna pitanja Ðorđe Komlenski je istakao da će, ukoliko bude došlo do promene Ustava, taj proces morati da se obavi u dva koraka, prvi bi bio usklađivanje nacionalnog zakonodavstva sa propisima EU, a drugi korak bi bio utemeljenje potpune odvojenosti pravosuđa od drugih grana vlasti.\nJedna od tema sastanka bila je i stepen primene preporuka Venecijanske komisije. Komlenski je istakao da je reforma pravosuđa na veoma dobrom putu i da je dinamika procesa promena zadovoljavajuća.\nOn je naglasio da je do sada pređeni put bio težak i trnovit, ali je stvorena osnova da pravosuđe može da funkcioniše na najbolji mogući način.\nČlan Odbora Vesna Marković je, govoreći o procesu evrointegracija podsetila na izveštaje Evropske komisije koji su svake godine povoljniji za Srbiju. Istakla je da je do sada otvoreno 10 pregovaračkih poglavlja , što je ocenila kao izuzetno važnu poruku građanima Srbije , koji su dali podršku teškim ekonomskim reformama koje je sprovela Vlada Srbije.\nTakođe, naglasila je da je u sam proces evropskih integracija, kroz Nacionalni konvent o Evropskoj uniji aktivno uključeno preko 700 organizacija civilnog sektora, što daje dodatni kvalitet samom procesu.\nČlanovi dva odbora dotakli su se i pitanja Bregzita, a nakon kraće rasprave zaključeno je da je Evropska unija i dalje interesantna zajednica u koju se treba uključiti, navodi se u saopštenju.


Blogeri i influenseri u poseti Zlatiboru – Vila As\nU okviru kreiranja promotivne kampanje Turističke organizacije Srbije – promocija vrednosti Zapadne Srbije, Zlatibor je posetila grupa blogera i influensera iz sledećih zemalja: Hrvatska, Bosna, Crna Gora, Makedonija, Bugarska, Rumunija, Mađarska, Rusija i Srbija. U okviru jednodnevnog obilaska najposećenijeg planinskog centra Srbije, tokom 17. juna 2022. godine, influenseri su se upoznali sa pojedinim turističkim potencijalima planine, atrakcijama i sadržajima kojima Zlatibor raspolaže.\nTom prilikom posetili su obnovljeni Kraljevom trg, upoznali simbole Zlatibora, gde je posebnu pažnju privukla drvena skulptura „Zlatiborski brzi voz“, kao I izgled preuređenog zlatiborskog jezera. Izrazili su zadovoljstvo što su se našli i na mestu začetka organizovanog turizma na Zlatiboru, pokraj Kraljeve česme podignute pre 129 godina.\nPotom su posetili jedinstveni muzej na otvorenom “Staro selo” Sirogojno, gde su učestvovali u radionici gde su im domaćice predstavile tradicionalnu veštinu pletenja. Brojne nagrade iz celog sveta svedoče o neverovatnom uspehu pletene odeće izrađene veštim rukama zlatiborskih pletilja iz ovog malog zlatiborskog sela. Potom su uživali i u obilasku najposećenijeg speleološkog objekta Srbije, Stopića pećini.\nPosebnu pažnju gostima je privukla raznovrsna gastronomska ponuda i tradicionalni domaći proizvodi, dok su ljubaznost lokalnog stanovništa i ugostiteljskih radnika učinili da sa Zlatibora ponesu najlepše utiske.


Četvrtak 13. 7. 2006.\nZoran Đorđević prvi zvaničan kandidat za selektora Srbije!\nKako Tanjug javlja, fudbalski trener Zoran Đorđević, koji već 25 godina uspešno radi trenerski posao u arapskim zemljama, kandidovao se juče za selektora reprezentacije Srbije!\nĐorđević je na konferenciji za novinare u rodnom Pirotu upoznao predstavnike medija sa rezultatima koje je kao trener postigao u Kuvajtu, Iranu, Saudijskoj Arabiji, Bahreinu, Kataru i drugim arapskim zemljama.\nKako je naveo, pod njegovom palicom, čak 13 klubova iz devet različitih zemalja osvojilo je šampionske titule ili kupove, dodavši da o njegovoj popularnosti u tom regionu govori podatak da je zvanični promoter "pepsi-kole" u arapskim zemljama.\nU dosadašnjoj karijeri Đorđević je bio i selektor nacionalne reprezentacije Sudana, sa kojom je izborio kvalifikacije za Svetsko prvenstvo u Koreji i Japanu 2002. godine, kao i nacionalnog tima Jemena.\nKomentarišući igru "plavih" na Mundijalu u Nemačkoj, Đorđević je ocenio da je razlog našeg neuspeha činjenica da "ekipa nije imala karakter" i dodao je da je velika šteta što u reprezentaciju nisu pozvani igrači poput Dejana-Ramba Petkovića ili Nenada Jestrovića, koji "igraju u životnoj formi".\nNa potezu je predsednik FS Srbije Zvezdan Terzić, koji je rekao da neće komentarisati kandidate dok se ne odluči za onog pravog.\nKapitena rukometaša Zvezde Petra Nenadića neće sprečiti zabrana UO da napusti klub\nAnaliza studenta psihologije i krila "plavih" Ivana Radenovića\nDuško Ivanović daleko od selektora Crne Gore\nPartizan suspendovao igrača koji je već prodat turskom klubu\nŽeljko Tanasković o tradicionalnom "školovanju" reprezentativaca\nIvan Kolić drugi na svetu


Prince of Persia Remake zvanično potvrđen i odmah je razočarao igrače - VideoGame Arena\nPrince of Persia se vraća… donekle\nTokom jučerašnjeg Ubisoft Forward lajvstrima, francuski izdavač je potvrdio glasine i zvanično najavio Prince of Persia: The Sands of Time Remake.\nRazvojni tim ne samo da je potvrdio da je rimejk u razvoju već je otkriven i datum izlaska, kao i prvi ingame trejler. I tu leži problem. U direktnom poređenju stare i nove verzije Sands of Time se vidi veliki napredak u grafičkom prikazu, kao i to da rimejk verno prati originalnu igru. Tu niko nema zamerke, ali ono na šta se veliki deo igračke javnosti žali je da grafički endžin izgleda zastarelo za današnje standarde. „Ovo deluje kao naslov od pre pet do sedam godina”, rekao je jedan igrač i zapalio baklju.\nPažljiviji posmatrači trejlera su čak primetili i to da je Ubisoft „hvatao krivine”, jer su na pojedinim delovima reciklirani modeli likova, pa se iste osobe pojavljuju na više mesta u jednoj sceni.\nNa optužbe se već oglasio razvojni tim koji je naveo da se na rimejku radi dve i po godine, kao i to da je na njemu u jednom momentu radilo više od 170 osoba, pa nema ni govora o tome da se negde štedelo pri izradi. Mada novo izdanje definitivno izgleda mnogo bolje od originalne igre, ipak nam se čini da grafički ovo nije ni blizu nekih drugih rimejka koje smo videli do sad.\nOsim toga, deluje kao da će The Sands of Time imati identično izvođenje koje obuhvata i prepoznatljivo zamrzavanje akcije, premotavanje i usporavanje vremena pa bar tu neće biti iznenađenja. Osim toga, u paketu će biti i prva ikad objavljena Prince of Persia igra (verzija iz 1992.) koja će moći da se pokrene iz osnovnog menija igre.\nPrince of Persia: Sands of Time Remake se očekuje 21. januara 2021. godine u verziji za PC, Xbox One i PlayStation 4.\nTagovi: akcija, Prince of Persia, ubisoft